اسلام آباد: قومی ادارہ جان جوڑی (این آئی ایچ) پارینے کہ مچ آ ملک اٹی تدوک آ 24 گھنٹہ ٹی کورونا دین انا 3 کیس رپورٹ مس و 7 ناجوڑ آتا حالیت نازرک ءِ۔ دوشنبے نادے آ این آئی ایچ نا کنڈآن جاری حساب وکتاب نا رداٹ مچ آ ملک اٹی تدوک آ 24 گھنٹہ ٹی کورونا دین انا اسہ ہزار 358 ٹیسٹ کننگا ہرافتیان 3 بندغ آتا ٹیسٹ مثبت بس، ہندا وڑ مثبت کیس آتا کچ 0.22 درسد ئس و داوخت آ کورونا دین آن اسہ ناجوڑ اس ہم زوال کتنے، ولے 7 ناجوڑآتا حالیت نازرک ءِ۔ اسلام آباد اٹی تدوک آ 24 گھنٹہ ٹی 142 ٹیسٹ کننگا ہرافتیان اسہ ٹیسٹ اس مثبت بس و ہموڑے مثبت کیس آتا کچ 0.70 درسد ئس۔
(اے پی پی)
(اے پی پی)
